梁漢文洗車:唔做嘢就冇飯食!
歌手梁漢文近年長駐內地發展,近日難得返港,他特別抽空為愛車「洗白白」,除了座駕「波子」夠搶眼,他更特登晒個背脊給大家看,網民睇完都覺得好搞笑!
他日前在社交平台上載影片,見頭戴Cap帽、身穿便服的他,拿着水喉向座駕射水,他留言指:「今日休息唔使開工,搵啲嘢做吓先,洗車日。」之後見他拿着海綿出力抹車,期間他刻意背對鏡頭,原來衫上印有「唔做嘢就冇飯食」,網民見狀紛紛留言:「件衫係咪老婆仔買畀你㗎」、「為食嘅偶像,記得勤力啲做嘢先有飯食」、「唔做嘢就冇飯食」。